กกพ.คาดค่าเอฟทีงวดใหม่เดือนพ.ค.-ส.ค. อาจเพิ่มขึ้นเล็กน้อยหลังบาทอ่อน
กกพ.คาดค่าเอฟทีงวดใหม่เดือนพ.ค.-ส.ค. อาจเพิ่มขึ้นเล็กน้อยหลังบาทอ่อน
11 ก.พ. 2559

นายวีระพล จิรประดิษฐกุล กรรมการกำกับกิจการพลังงาน (กกพ.) เปิดเผยว่า แนวโน้มค่าไฟฟ้าอัตโนมัติ (เอฟที) งวดถัดไป (พ.ค.-ส.ค.59) อาจปรับขึ้นเล็กน้อย แม้ราคาก๊าซธรรมชาติที่ใช้เป็นเชื้อเพลิงหลักในการผลิตไฟฟ้าคาดว่าจะปรับลดลง 6 บาท/ล้านบีทียู แต่อัตราแลกเปลี่ยนยังอ่อนค่า อยู่ที่ 36 บาท/ดอลลาร์สหรัฐ
ประกอบกับปริมาณน้ำมันในเขื่อนน้อย และในช่วงฤดูร้อนจะมีความต้องการใช้ไฟฟ้าเพิ่มขึ้น ทำให้จำเป็นต้องใช้เชื้อเพลิงที่มีราคาแพงในการผลิตไฟฟ้า อาทิ น้ำมัน นอกจากนี้การจ่ายไฟฟ้าเข้าระบบของกลุ่มพลังงานทดแทน ทั้งในกลุ่มโซลาร์ฟาร์มค้างท่อ ที่ทยอยจ่ายไฟฟ้าเข้าระบบแล้ว 400-500 เมกะวัตต์ ซี่งมีต้นทุนค่าไฟฟ้าที่สูง ก็จะส่งผลให้ค่าไฟฟ้ารวมเพิ่มขึ้นด้วย
แต่ทางกกพ.จะพยายามรักษาระดับราคาไว้ โดยค่าเอฟทีงวดล่าสุดในเดือนม.ค.-เม.ย.59 อยู่ที่ -4.80 สตางค์/หน่วย เมื่อรวมกับค่าไฟฟ้าฐานที่ปัจจุบันจัดเก็บในอัตรา 3.7556 บาท/หน่วย จะส่งผลให้ค่าไฟฟ้าทุกประเภทในงวดเดือนดังกล่าวอยู่ที่ระดับ 3.7076 บาท/หน่วย